
[image: image2.png]@

- CTPATETMYECKH NNAH 2023-2027 ==

32 Pa3BHTHE Ha 3eMeIENIHETO H CeNCKUTE Do h;ﬂm ,;m..y!.ﬂ.






ПОКАНА 

ЗА УЧАСТИЕ В КОНКУРС ЗА ВЪНШНИ ЕКСПЕРТ-ОЦЕНИТЕЛИ В КОМИСИЯ ЗА ПОДБОР НА ПРОЕКТНИ ПРЕДЛОЖЕНИЯ (КППП)
КЪМ СВОМР  НА МИГ ЛОМ В РАМКИТЕ НА СПРЗСР 2023 – 2027 Г.
На основание заповед № 3/01.06.2026 г. на  Председателя на УС  на СНЦ „ МИГ ЛОМ“ и във връзка с изпълнение на Споразумение за изпълнение на Стратегия за Водено от общностите местно развитие № РД 50 - 17/20.01.2026,  и на основание чл. 22 т.11 от Устава на МИГ-ЛОМ, чл. 16, ал. 3 и чл.8, ал.1 от Вътрешните правила за избор на външни оценители на МИГ ЛОМ 
СНЦ „МИГ ЛОМ“ ОБЯВЯВА КОНКУРС 
за подбор и актуализиране на списъка с външни независими експерт-оценители, които ще бъдат включени в база данни за участие в комисии за подбор на проектни предложения по мерките, включени в СВОМР на територията на община Лом за програмния период 2023-2027 г., 
Външните експерт-оценители ще могат да участват в оценителни комисии по следните мерки:

· Интервенция II. Г.1, Г.1.1 Мярка 1 "Подкрепа за устойчиво, иновативно и социално ориентирано земеделие"
· Интервенция II. Г.3 Мярка2 "Инвестиции в подкрепа на неселскостопански  дейности"
· Интервенция II. Г.6 Мярка 3 "Инвестиции в основни услуги и дребни по мащаби инфраструктура в селските райони"
· РЕГЛАМЕНТ 2021/2115 Мярка 4 „Инвестиции за проучване, развитие и популяризиране на културното, историческото и природното наследство и бит на територията на МИГ ЛОМ "
1. ДЕЙНОСТ НА ВЪНШНИТЕ ЕКСПЕРТ-ОЦЕНИТЕЛИ
Външните експерт-оценители участват в състава на Комисиите за подбор на проектни предложения (КППП), назначавани за оценка на проектни предложения, подадени по мерките от СВОМР на МИГ ЛОМ.

Членовете на КППП осъществяват дейности по оценка, класиране и изготвяне на оценителна документация, включително:

· проверка за административно съответствие и допустимост; 

· техническа и финансова оценка на проектните предложения; 

· класиране на проектните предложения; 

· изготвяне на оценителен доклад. 

Оценителният процес се провежда чрез Информационната система за управление и наблюдение (ИСУН).

Външните експерт-оценители могат да участват в КППП като редовни членове, резервни членове или помощник-оценители. Помощник-оценителите подпомагат работата на комисията в рамките на дейностите и етапите, определени в заповедта за нейното назначаване.

Работният език при изпълнение на оценителната дейност е българският език.

2. ИЗИСКВАНИЯ КЪМ КАНДИДАТИТЕ 
2.1 Минимални изисквания:

1) Да са пълнолетни физически  лица 
2) Да притежават висше образование с придобита образователно-квалификационна степен "Бакалавър" или "Магистър" 

3) Да имат минимум 3 (три) години професионален опит в област, свързана с конкретната процедура, или в оценяване на проекти по програми и/или оферти по процедури за възлагане на обществени поръчки.;
4) Към датата на кандидатстване да не са в трудово или служебно правоотношение със СНЦ „МИГ ЛОМ“, Държавен фонд „Земеделие“ или Министерството на земеделието и храните;
5) Да не са осъждани за умишлено престъпление от общ характер с влязла в сила присъда, освен ако са реабилитирани;

6) Да не са лишени от правото да упражняват професия или дейност, която се отнася до областта на професионалната им компетентност;

7) Да не са поставени под запрещение;

8) Да не са членове на колективния управителен орган на СНЦ „МИГ ЛОМ“ и да не са свързани лица с негови членове по смисъла на § 1 от допълнителните разпоредби на Търговския закон;

9) Да не се намират в конфликт на интереси по смисъла на чл. 61 от Регламент (ЕС, Евратом) 2024/2509.;

10)  Да не попадат в хипотезите на несъвместимост съгласно приложимото законодателство.;

11)  Да не са участвали в подготовката или оценката на Стратегията за ВОМР на МИГ ЛОМ за периода 2023–2027 г.
Външните експерт-оценители не могат:

12) Да са в конфликт на интереси по смисъла на чл. 61, параграф 3 от Регламент (ЕС, Евратом) 2024/2509 на Европейския парламент и на Съвета от 23 септември 2024 г. за финансовите правила, приложими за общия бюджет на Съюза (OВ, L 2024/2509, 26.9.2024 г.) (Регламент (ЕС, Евратом) 2024/2509) с някой от кандидатите в процедурата/те;

13) Да имат интерес по смисъла на чл. 71 от Закона за противодействие на корупцията от резултата от процедурите за подбор на проектни предложения;

14) Да са лица, които се намират помежду си в йерархическа зависимост;

15) Да имат частен интерес по смисъла на чл. 53 от Закона за противодействие на корупцията и за отнемане на незаконно придобитото имущество от предоставянето на безвъзмездна финансова помощ по процедурата чрез подбор;

16) Да са свързани лица по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество с кандидат или партньор в процедурата чрез подбор;
17)  Да участват в управлението на юридически лица, в чието управление участва и кандидат по съответната процедура.
2.2 Допълнителни изисквания:
1) Кандидатите за оценка на проекти по мерки, финансирани от  Стратегически план за развитие на земеделието и селските райони ( СПРЗСР)  2023-2027 г., включени в СВОМР, да имат познания и/или професионален опит относно разработването/оценката на бизнес планове. 
2) Познанията се доказват чрез придобита квалификация или участие в курсове/обучения/изучавани дисциплини или др. подобни в посочената област. Ако съответствието с изискването се доказва с наличие на професионален опит, е необходимо кандидатът да е участвал в минимум една разработка или оценка на бизнес план.
3) Включените в конкретни оценителни комисии експерт-оценители са длъжни да познават и спазват Насоките за кандидатстване по съответната процедура, вътрешните правила за работа на комисията и реда за оценяване на проектни предложения, както и да участват в предвидените обучения и заседания.
3. ДОКУМЕНТИ ЗА КАНДИДАТСТВАНЕ
3.1. Заявление за участие (по образец) Приложение №1
3.2. Автобиография на български език (по образец) Приложение №2
3.3. Копие от документ за завършено висше образование;
3.4. Копие от документи, удостоверяващи професионален опит (трудова, служебна или осигурителна книжка, граждански договор/и или други документ/и удостоверяващи професионалния опит) и др.
3.5. Копие от други документи, удостоверяващи минималните и специфични изисквания (удостоверения, изпълнени договори за сходни с поканата дейности или референции, заповеди от участия в оценителни комисии, сертификати и други документи от подобен характер) и съответната информация за контакт с издателя на тези документи.
3.6. Декларация (по образец) Приложение №3
ВАЖНО:
1) Документите следва да позволяват идентификация на организацията/институцията, която ги е издала (подпис, печат).

2) Документи с декларативен характер няма да бъдат зачитани за доказване на опита на кандидата.

3) Заявлението и придружаващите го документите се представят на български език.

4) Документите се представят в оригинал или копие
5) Кандидатите носят отговорност за верността на заявените данни.

6) В случай че диплома за придобита образователно-квалификационна степен, допълнителна квалификация, документи за степен на образование или професионална квалификация са издадени от други държави, кандидатът трябва да представи копие от съответния документ и от документ за признаването му на територията на Република България, издаден в съответствие с Наредбата за държавните изисквания за признаване на придобито висше образование и завършени периоди на обучение в чуждестранни висши училища, приета с Постановление № 168 на Министерския съвет от 14.08.2000 г. – заверени на всяка страница с думите „Вярно с оригинала” и подпис на кандидата.
4. Начин на провеждане на подбора:

4.1.  Подборът се провежда в съответствие с Вътрешните правила за избор на външни оценители на МИГ ЛОМ на адрес: http://miglom.org.
1) Всяко заинтересовано лице може да подаде писмено заявление за участие.
2) Всяко постъпило в срок заявление се разглежда за установяване на съответствието на кандидата с обявените изисквания;

3) За всяко заявление се попълва контролен лист за проверка на съответствието на кандидата с обявените изисквания.

4.2. Конкурсът ще се проведе на следните етапи:
1) Проверка по документи за наличието на изискуемите документи и съответствие с посочените в обявата изисквания;
2) Подбор на външни експерти - Комисия, съставена от членове на Колективния управителен орган  и членове на екипа на СНЦ „МИГ ЛОМ” взема решение за одобрение или неодобрение на всеки кандидат, въз основа на посочените изисквания и документите, приложени в потвърждение на тези изисквания.
ВАЖНО: Изборът на външни оценители за конкретна процедура за прием на проекти по мерките от СВОМР се извършва от МИГ ЛОМ в съответствие с принципите на недискриминация и равни възможности и съобразно предмета на мярката и процедурата и притежавания от оценителите опит и квалификация.
5. Срок за подаване на заявленията:
Начален и краен срок за прием на заявления:

Приемът на заявления ще започне на 02.06.2026 г.

Крайният срок за подаване на заявления е до 17:00 ч. на 03.07.2026 г.
6. Начин на подаване на заявленията
Заявленията за участие в подбора могат да се подават по един от следните начини:

1. лично, чрез куриер или по пощата на адрес: Сдружение „Местна инициативна група –Лом“,гр.Лом,  ул.“Георги Манафски“ № 19, ет.2     
2. по електронен път – на електронен адрес:  office@miglom.org
3. Пълният пакет от документите следва да бъде изпратен в електронен вариант на електронната поща на МИГ ЛОМ
7. Начин на определяне на възнаграждението:
Възнаграждението на външните-експерт оценители ще се определя на човекоден съгласно Приложение №4 (Опростени разходи) от Условията за Изпълнение в съответствие с одобрения бюджет по СВОМР на МИГ ЛОМ

ВАЖНО: Изборът на оценители по тази покана не гарантира възлагането на оценки на проектни предложения. Периодът на потенциалните ангажименти на избраните лица е до 15.09.2029 г.
Пакетът с документи за кандидатстване може да свалите от интернет страницата на МИГ ЛОМ – www.miglom.org

Телефон за контакт: 0877 044 790 - Румяна Симеонова (Изп. Директор)
� „Изискваното висше образование се определя съгласно Класификатора на областите на висше образование и професионалните направления, утвърден с ПМС № 125 от 24.06.2002 г., с последващите му изменения.“





Споразумение за изпълнение на СВОМР № РД50-17/20.01.2026 г.

Сдружение „Местна инициативна група  Лом“ адрес: гр. Лом,  ул. “Георги Манафски“ № 19, ет.2
 тел: 0877 044 790; 0875 316 858 е-mail: office@miglom.org

www.miglom.org

